Diari Oficial de la Generalitat Valenciana


Sumari del DOGV 4344, del 26-09-2002 (2002/10110)

RESOLUCIÓ de 12 de setembre de 2002, del subsecretari de l'Oficina de Ciència i Tecnologia, per la qual s'adjudica una beca per a la realització de pràctiques professionals en matèria d'informàtica i telecomunicacions, vacant com a conseqüència de renúncia.
-----------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4344

Data del DOGV
:   26-09-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/10217


Organisme emissor
:   Presidència de la Generalitat

Tipus de document
:   Resolució

RESOLUCIÓ de 12 de setembre de 2002, del subsecretari de l'Oficina de Ciència i Tecnologia, per la qual s'adjudica una beca per a la realització de pràctiques professionals en matèria d'informàtica i telecomunicacions, vacant com a conseqüència de renúncia. [2002/X10252]
  
Fets
  
Primer. Per mitjà d'Orde d'11 d'abril de 2002 (DOGV núm. 4.236, del 25), de la Conselleria d'Innovació i Competitivitat, es convocaren tretze (13) beques per a la realització de pràctiques professionals en matèria d'informàtica i telecomunicacions, una (1) beca en matèria de documentació, una (1) beca en matèria de qualitat i dues (2) en matèria jurídica, en la Direcció General de Telecomunicacions i Modernització de la mencionada Conselleria.
  
Segon. Mitjançant Resolució de 21 de juny de 2002 (DOGV núm. 4.282, de l'1 de juliol), del conseller d'Innovació i Competitivitat, s'adjudicaren les beques convocades per l'Orde d'11 d'abril de 2002, en què s'incloïa per a cada tipus de beca la relació corresponent d'adjudicataris i la borsa de reserva annexa.
  
Tercer. Jorge Chaume Varela apareixia com a adjudicatari d'una beca en matèria d'informàtica i telecomunicacions i Carlos Furió Marco ocupava el primer lloc en la relació de becaris integrants de la borsa de reserva corresponent.
  
Quart. Jorge Chaume Varela i Carlos Furió Marco presentaren successivament la seua renúncia formal al gaudi d'aquella beca, mitjançant sengles escrits de dates 1 i 9 de juliol de 2002, respectivament, que quedava, per tant, vacant i es procedí a cobrir-la, segons el que s'ha establit en l'orde de convocatòria, mitjançant crida formal a Juan-Ramón Piña Maza, que ocupava el segon lloc en orde de la borsa de reserva a què fa referència el fet anterior.
  
Cinqué. Per mitjà de Resolució de 9 de juliol de 2002 (DOGV núm. 4.307, del 8 d'agost) del conseller d'Innovació i Competitivitat s'adjudicà la beca per a la realització de pràctiques professionals en matèria d'informàtica i telecomunicacions, vacant com a conseqüència de renúncia, a Juan-Ramón Piña Maza.
  
Sisé. Juan-Ramón Piña Maza presentà renúncia formal en escrit de data 29 de juliol de 2002, amb efectes de la renúncia des de l'1 d'agost de 2002.
  
Seté. A l'efecte de cobrir l'esmentada vacant, segons el que s'ha establit en la Resolució de 21 de juny de 2002 del conseller d'Innovació i Competitivitat, i d'acord amb el que s'ha establit en l'orde de convocatòria d'11 d'abril de la mateixa Conselleria, es va procedir a la crida formal d'Eva Somovilla Carrasco, per ocupar el lloc immediat següent al renunciant en la borsa de reserva annexa.
  
Fonaments jurídics
  
Primer. L'article 7.5 de l'Orde d'11 d'abril de 2002, de la Conselleria d'Innovació i Competitivitat, es referix al supòsit de renúncia indicant que ?davant les incidències, renúncies, abandonaments o incompliments que deixen vacant una beca, es procedirà a cobrir-la segons el que s'ha establit en la borsa de reserva que resulte del procés de selecció. La resolució d'adjudicació de la beca es publicarà en el Diari Oficial de la Generalitat Valenciana?.
  
Segon. Els articles 25, 26 i 27 del Reglament Orgànic i Funcional de la Presidència de la Generalitat Valenciana i de la Conselleria Portaveu del Govern, aprovats pel Decret 109/2000, de 18 de juliol, del Govern Valencià, modificat parcialment pel Decret 131/2002, de 30 de juliol, del Govern Valencià (DOGV núm. 4.332, del 10).
  
Tercer. L'article 2 del Decret 9/2002, de 5 de setembre, del president de la Generalitat Valenciana, pel qual es deleguen determinades atribucions en distints òrgans de la Presidència. (DOGV núm. 4.333, de l'11).
  
Quart. S'han observat totes les exigències del Decret 108/1992, de 6 de juliol (DOGV núm. 1.827 del 16) i tota altra normativa de pertinent aplicació.
  
Per tant, resolc:
  
Primer. Acceptar la renúncia de Juan-Ramón Piña Maza. que ocupava el segon lloc en la borsa de reserva de beques en matèria d'informàtica i telecomunicacions, deixada vacant per les successives renúncies de Jorge Chaume Varela i Carlos Furió Marco.
  
Segon. Procedir a l'adjudicació de la beca a Eva Somovilla Carrasco, per l'orde de reserva establit en l'annex de la Resolució de 21 de juny de 2002, abans esmentada.
  
Tercer. El període de gaudi de la beca per la substitució adjudicada serà el comprés entre el 2 de setembre i el 31 de desembre de 2002, ambdós inclosos.
  
Quart. Desafectar crèdit de l'aplicació pressupostària 51.94.240.62.1, línia de subvenció T4009, per un import de 4.507,6 euros (quatre mil cinc-cents set euros amb seixanta cèntims), corresponent al que s'ha previst per al pagament des de l'1 d'agost fins al 31 de desembre de 2002, a Juan-Ramón Piña Maza que ha renunciat a la beca, i que es realitze l'anul·lació de l'autorització i la disposició de crèdit en els termes indicats.
  
Cinqué. Autoritzar la despesa i disposar el crèdit necessari per al pagament a Eva Somovilla Carrasco, per un import total de 3.576,03 euros (tres mil cinc-cents setanta-sis euros amb tres cèntims), corresponent als pagaments del període comprés entre el 2 de setembre i el 31 de desembre de 2002, a càrrec de l'aplicació pressupostària 77.42.858.36.1, línia de subvenció T4009.
  
Expressió de recursos
  
D'acord amb el que s'ha establit en els articles 10,14 i 46 de la Llei Reguladora de la Jurisdicció Contenciosa Administrativa, contra la present resolució, que esgota la via administrativa, es podrà interposar recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la publicació de la present resolució.